kardosdrur/scandi-wiki huggingface dataset:
Ansett Australia

Ansett Australia var et flyselskab fra Australien, med hovedsæde i Melbourne. Det gik i betalingsstandsning i 2001 og 4. marts 2002 blev selskabet erklæret i konkurs og flyvningerne ophørte. 66 år og 11 dage efter den første take-off i 1936 fra Hamilton i Victoria var det slut.

Selskabet fløj indenrigsruter og ruter til Asien. Storhedstiden var omkring 1996. Ved konkursen var det medlem af Star Alliance.

Eksterne henvisninger 

 Ansett Australia hjemmeside – (til kreditorer og historie interesserede)

Tidligere flyselskaber fra Australien
Etableret i 1936
Ophørt i 2002
Star Alliance
David Rousing

David Erik Wigant Rousing (født 26. juli 1970) er en dansk skuespiller.

David Rousing er uddannet fra Skuespillerskolen ved Aarhus Teater i 1999. Han har siden hen haft en lang række roller på teater, film og TV. På teatret har han blandt andet medvirket i Hamlet på Aalborg Teater iscenesat af Kasper Holten, Folketeatrets udgave af Jeppe på Bjerget med Ole Thestrup i hovedrollen og dramatiseringen af Peter Høegs Kvinden og aben på Team Teatret. På TV og film har han blandt andet medvirket i den Emmy-nominerede Tv-serie Mille, Langt fra Las Vegas, og filmkomedien Grønne Hjerter hvor han ses i rollen som Farfar. Foruden at være skuespiller, er David Rousing uddannet journalist fra Danmarks Medie- og Journalisthøjskole. Han var tilknyttet Politiken en periode som klummeskribent. I 2012 debuterede, han som dramatiker med stykket Blind Vej på Taastrup Teater i 2012 og som forfatter i 2017 med det lyriske værk Født I Går. Har desuden været idémand til en række revytekster.

Han har tidligere været samboende med Maibritt Saerens.

Udvalgt filmografi 
 Manden bag døren (2003)
 Grønne hjerter (2006)
 Kandidaten (2008)
 Smuk  (2022)
 Vogter (2023)

Tv-serier 
 Skjulte Spor (2000-2001)
 Langt fra Las Vegas (2003)
 Mille (2009)
 Rita (2014)
 Gidseltagningen II (2018)
 DNA (2019)
 Ambassadøren (2019)
 Når Støvet Har Lagt Sig (2019)
 Sygeplejeskolen (2020)
 Sommerdahl (2021)
 Den som Dræber III (2022)
 Sunday (2022)

Eksterne henvisninger 

 

Skuespillere fra Danmark
Stanislav Sevcik

Stanislav Sevcik (født 1. maj 1971) er en dansk skuespiller.

Sevcik er uddannet fra Skuespillerskolen ved Odense Teater i 2001. Han har flere roller ved teatret, bl.a. i Amor og Psyke og Hamlet.

Udvalgt filmografi 
 Nordkraft (2005)
 Grønne hjerter (2006)
 Ledsaget Udgang (2007)
 Kandidaten (2008)
 Vølvens forbandelse (2009)

Tv-serier 
 Forsvar (2003-2004)
 Klovn (2006)
 Anna Pihl (2006-2008)
 2900 Happiness (2007)
 Album (2008)
 Forbrydelsen II (2009)
 Livvagterne (2009)
 Mille (2009)
 Kristian afsnit 5 (2009)
 Den som dræber (2011)
 Forhøret (2019-2023)
 Sommerdahl (2020-2023)

Eksterne henvisninger 
 Stanislav Sevciks hjemmeside 
 

Skuespillere fra Danmark
Joan Bentsen

Joan Bentsen (født 10. april 1953) er en dansk skuespiller.

Bentsen er uddannet fra Hartman Theater Conservatory.

Filmografi 
 Rami og Julie (1988)
 En soap (2006)

Tv-serier 
 Bamses Julerejse (1996, 1999, 2005)
 2900 Happiness (2007)

Eksterne henvisninger 
 

Skuespillere fra Danmark
Camille-Cathrine Rommedahl

Camille-Cathrine Rommedahl (født 21. februar 1983 i Fredensborg) er en dansk musicalperformer og skuespillerinde.

Rommedahl er uddannet fra Det Danske Musicalakademi i 2005.

Filmografi 
 Kandidaten (2008)
 Julefrokosten (2009)
 Max Pinlig 2 - sidste skrig  (2011) - Christiane

Teaterforestillinger 
 Anything Goes - Det Ny Teater 2016 - Reno Sweeney 
 Jekyll and Hyde - Det Ny Teater 2016 - Emma Carew
 Beauty and the Beast - Det Ny Teater 2014 - Babette
 Young Frankenstein - Frederica Teater 2014 - Elizabeth 
 Crazy for You - Det Ny Teater 2013 - Irene Roth
 Love Never Dies - Det Ny Teater 2013 - Meg Giry
 Sing'in in the Rain - Det Ny Teater 2012 - Lina Lamont
 Annie - Det Ny Teater 2011 - Ensemble
 Wicked - Det Ny Teater 2011 - Ensemble, Understudy for Glinda
 Mary Poppins - Det Ny Teater 2010 - Ensemble

Eksterne henvisninger 
 

Skuespillere fra Danmark
Bolette Bernild

Bolette Bernild (13. maj 1950 – 3. september 2007) var en dansk skuespiller, instruktør og manuskriptforfatter.

Bernild var medstifter af børneteatret Comedievognen, hvor hun ud over at være skuespiller også stod også for at tegne plakater. Senere kom hun til Danmarks Radios B&U-afdeling, hvor hun optrådte i en række børneprogrammer, bl.a. i Fredagsbio, hvor hun spillede Bulder og sammen med Jesper Klein i Den Blå Æske. Hun fik derefter smag for rollen som instruktør. Som sådan stod hun bl.a. bag Den lyserøde Sofa, der i 1991 indbragte hende en Unicef-pris, idet filmen blev kåret til verdens bedste småbørnsfilm. I sine sidste år skrev hun manuskripter til bl.a. tegnefilm.

Bernild var gift to gange, først med skuespiller Jan Ferslew og anden gang med musiker Philip Ryan.

Filmografi 
 Oviri (1986)

Eksterne henvisninger 
 

Skuespillere fra Danmark
Manuskriptforfattere fra Danmark
Kvindelige filminstruktører fra Danmark
Studieværter fra Danmark
Dansksprogede forfattere fra Danmark
Thomas Kim Hoder

Thomas Kim Hoder (født 27. februar 1958) er en dansk skuespiller.

Hoder er uddannet fra Skuespillerskolen ved Odense Teater i 1985.

Filmografi 
 Ett paradis utan biljard (1991)
 De nøgne træer (1991)
 Min fynske barndom (1994)
 Drømmen (2006)
 Forbrydelsen (episode 16, 2007)

Eksterne henvisninger 
 

Skuespillere fra Danmark
Heine Grove Ankerdal

Heine Grove Ankerdal (født 19. juni 1968) er en dansk skuespiller.

Ankerdal er autodidakt. Han har medvirket i flere film, og har også spillet med i børneteaterstykket Kamelen kom til sidst på Nørregaards Teater i 2008.

Filmografi 
 Sinans bryllup (1997)
 Små ulykker (2002)
 Iscenesat (2003)
 Livvagterne (episode 3, 2009)
 Camping (2009)

Tv-serier 
 Livvagterne (2009)

Eksterne henvisninger 
 

Skuespillere fra Danmark
Hans Nicolai Hansen

Hans Nicolai Hansen (12. marts 1835 i København – 11. januar 1910 sammesteds) var en dansk jurist og politiker, konferensråd, der var borgmester i Københavns Kommune, medlem af Folketinget og formand for Landstinget.

Hansen var kandidat i jura fra Københavns Universitet og blev dommer ved Højesteret i 1863 og blev i 1873 borgmester for Magistratens 1. afdeling i København og havde dermed ansvaret for kultur og handel. Han var borgmester frem til 1897, og var i perioden 1876-1879 desuden medlem af Folketinget. Han blev af Christian 9. udpeget til Landstinget i 1895; her sad han til 1910. Frem til 1900 repræsenterede han Højre, men forlod sammen med ni andre Højre-medlemmer partiet i protest mod regeringens told- og skattereform og dannede i 1902 De Frikonservative. Fra 1902 til 1907 var han formand for Landstinget.

Han er begravet på Assistens Kirkegård.

Se også 

Jurister fra Danmark
Folketingsmedlemmer i 1870'erne
Landstingsmedlemmer i 1890'erne
Landstingsmedlemmer i 1900'erne
Landstingsmedlemmer i 1910'erne
Landstingsformænd
Landstingsmedlemmer fra Højre (1881-1915)
Politikere fra De Frikonservative
Borgmestre i København
Storkors af Dannebrog
Personer i Dansk Biografisk Leksikon
Personer fra København
Konferensråder fra Danmark
Studenter fra Københavns Åbne Gymnasium
Kim Kold

Kim Kold (født 25. august 1965) er en dansk bodybuilder, der desuden har medvirket i flere spillefilm.

Kim begyndte sin karriere i 1993 og blev Danmarksmester i 2006.

Kim Kolds karriere som filmskuespiller begyndte med Mads Matthiesens kortfilm, Dennis, fra 2007. Figuren fra denne kortfilm anvendte Matthiesen også i sin prisvindende spillefilmsdebut fra 2012, 10 timer til Paradis. I begge film spillede Kold en bodybuilder med en kombination af styrke og skrøbelighed.

Filmografi

Film

TV-serier 
 TAXA (1997-1999) – Optræder i mindre rolle som bistandsklient i afsnit 53 (Ses første gang ved 17:51 og igen ved 26:04 på DVD udgivelsen fra 2009)

Reference

Eksterne henvisninger 
 

Bodybuildere fra Danmark
Skuespillere fra Danmark
Finnair

Finnair er et flyselskab fra Finland, med hovedsæde i Vantaa og hub på Helsinki-Vantaa Airport.

I 1923 etablerede Bruno Lucander selskabet som Aero O/Y. 20. marts 1924 var den første officielle afgang, som gik til Tallinn i Estland med et Junkers F.13 fly.

8.8 millioner passagerer fløj i 2006 med Finnair på 15 indenrigsruter og 55 internationale.

Selskabet er medlem af flyalliancen Oneworld.

Eksterne henvisninger 

 Finnair's hjemmeside 

Flyselskaber fra Finland
Etableret i 1923
Virksomheder i Helsinki
Hans Christian Steffensen

Hans Christian Steffensen (22. december 1837 i Hammelev – 4. september 1912) var en dansk politiker, jurist og formand for Landstinget 1907-09.

Steffensen var søn af gårdejer Nis Steffensen og hustru f. Nissen. Han blev student fra Haderslev Katedralskole 1859, cand.jur. 1864, var herredsfuldmægtig (Førslev og Sorø), assistent i Kultusministeriet 1871, auditør i Aalborg 1872-80, i København 1880-83 og generalauditør fra 1883. Han var medlem af Overkrigsretten og Overadmiralitetsretten.

Han var medlem af Folketinget fra 1879 til 1881 (Aalborgkredsen) og 1883-84 (Frederiksbergkredsen) og kongevalgt medlem af Landstinget fra 1888, hvor han repræsenterede partiet Højre indtil 1900, hvor han var med i gruppen, der i 1902 dannede udbryderpariet De Frikonservative som følge af utilfredshed med Højres told- og skattepolitik. 1890-1907 var han viceformand for tinget, 1907-1909 formand.

Han var Kommandør af 1. grad af Dannebrogordenen og Dannebrogsmand.

Han var gift m. Elisa Marie S., f. 24. juni 1844 i Randers som datter af exam.jur. F. Smith og hustru f. Tommesen.

Litteratur 
 Biografi i Dansk biografisk Lexikon

Se også

Kilder 
 Kraks Blaa Bog 1910

Eksterne henvisninger 

Landstingsformænd
Landstingsmedlemmer i 1880'erne
Landstingsmedlemmer i 1890'erne
Landstingsmedlemmer i 1900'erne
Landstingsmedlemmer i 1910'erne
Folketingsmedlemmer i 1870'erne
Folketingsmedlemmer i 1880'erne
Embedsmænd fra Danmark
Jurister fra Danmark
Landstingsmedlemmer fra Højre (1881-1915)
Politikere fra De Frikonservative
Danskere i 1900-tallet
Personer fra Haderslev
Kommandører af 1. grad af Dannebrog
Personer i Kraks Blå Bog (afdøde)
Personer i Dansk Biografisk Leksikon
Christian Sonne

Ole Christian Saxtorph Sonne (21. april 1859 i Møgeltønder – 25. juli 1941 i Pasadena) var en dansk landbrugsminister og formand for Landstinget.

Han var søn af præsten Hans Chr. Sonne. Han sad i Landstinget fra 1902 til 1918. I begyndelsen var han valgt uden for partierne (men i valgforbund med Højre), men tilsluttede sig De Frikonservative i februar 1904. Ved dannelsen af Det Konservative Folkeparti i 1915 tilsluttede han sig dette parti, men forlod det i juni 1917 protest mod fjernelsen af Christian Michael Rottbøll fra Ministeriet Zahle II.

Sonne var kortvarigt landbrugsminister efter Påskekrisen i Ministeriet M.P. Friis. Han var medlem af Landmandsbankens bankråd fra 1917 og indtil bankens sammenbrud 1922.

Han var Kommandør af 1. grad af Dannebrogordenen og fik Fortjenstmedaljen af guld.

Litteratur 
Holger Jerrild, "Hos Forpagter Sonne", s. 141-148 i: Gads Danske Magasin, 1930.

Se også

Referencer

Eksterne henvisninger 
 
 

Landbrugsministre fra Danmark
Landstingsformænd
Landstingsmedlemmer i 1900'erne
Landstingsmedlemmer i 1910'erne
Politikere fra Det Konservative Folkeparti
Landstingsmedlemmer fra Højre (1881-1915)
Politikere fra De Frikonservative
Personer fra Sønderjylland (i Danmark)
Christian
Modtagere af Fortjenstmedaljen i guld
Kommandører af 1. grad af Dannebrog
Personer i Kraks Blå Bog (afdøde)
Præsidenter for Det Kongelige Danske Landhusholdningsselskab
Personer i Dansk Biografisk Leksikon
Ingeborg Hansen

Ingeborg Cathrine Hansen (17. februar 1886 i København – 5. august 1954 i Vedbæk Sogn) var en dansk jurist, landsretssagfører og politiker fra Socialdemokratiet.

Hun var medlem af Landstinget fra 1936. Da K.K. Steincke i 1950 blev udnævnt til justitsminister, blev Ingeborg Hansen valgt til formand for Landstinget. Dermed fik hun æren af at blive den anden kvindelige parlamentsformand i verden - den første var , som i 1927 blev præsident for det østrigske Bundesrat. I 1951 vendte Steincke tilbage til Landstinget og overtog formandsposten, men da han i 1952 igen trådte ud, blev hun atter hans afløser. Hun var den sidste formand for Landstinget, der blev afskaffet ved folkeafstemning og den efterfølgende Grundloven af 1953.

Ingeborg Hansen var fortaler for adgang til abort af sociale årsager både som advokat og som folkevalgt. Hun stemte som den eneste i Folketinget og landstinget imod straffelovstillægget af 1945, som genindførte dødsstraffen for landsforrædere med tilbagevirkende kraft. Hun gik ind for fuld ligestilling i arvefølgen i forbindelse med ændringen af grundloven og tronfølgeloven i 1953. Hun støttede nedlæggelsen af landstinget, som hun selv var formand for.

Hun var som kvindesagsforkæmper aktiv i Dansk Kvindesamfund og International Woman Suffrage Alliance. Desuden var hun bestyrelsesmedlem i institutionen Kvindernes Bygning fra 1928, og fra 1936-1954 var hun ansat som bygningens administrator. Hun var endvidere formand for Nationalforeningen til Tuberkulosens Bekæmpelse.

Hendes urne er nedsat på Vestre Kirkegård i København.

Se også

Kilder 
 Ingeborg Hansen i Dansk Kvindebiografisk Leksikon

Referencer

Eksterne henvisninger 
 

Danskere i 1900-tallet
Landstingsformænd
Landstingsmedlemmer i 1950'erne
Landstingsmedlemmer fra Socialdemokratiet
Advokater fra Danmark
Personer i Dansk Biografisk Leksikon
Personer i Dansk Kvindebiografisk Leksikon
Personer i Kraks Blå Bog (afdøde)
Medlemmer af Rigsretten
Charles Petersen (politiker)

Charles Otto Petersen (født 16. december 1877, død 21. december 1971) var en dansk politiker, fagforeningsmand og formand for Landstinget.

Petersen var søn af filehuggermester A.A. Petersen (død 1889) og hustru Ida Adelaide f. Wandrup (død 1914). Han var oprindeligt i handelslære, blev ansat ved  statsbanerne 1899, ekspedient 1913, udenfor aktiv tjeneste fra 1919. Medlem af bestyrelsen for Dansk Jernbaneforbund 1902-38, viceforretningsfører 1907, formand 1914-38; medlem af De samvirkende Fagforbunds forretningsudvalg 1928-40; medlem af Landstinget 1928-47, tingets formand 1940-47.

Han var medlem af Lønningsrådet 1919-42, af Lønningskommissionerne af 1919 og 1929 og af Sparekommissionen af 1921.

Petersen var desuden formand for Statstjenestemændenes Centralorganisation I 1917-42 og for Statsfunktionærernes Låneforening 1939-49; medlem af Rigsretten 1936-47, Udenrigspolitisk Nævn 1939-47, Toldrådet til 1952 og Jernbanerådet, af bestyrelsen for Statsbanepersonalets Låne- og Spareforening af 1883, 1923-49, af bestyrelsen for Statsbanepersonalets Sygekasse 1904-47 og af styrelsen for Uheldsforsikringsforeningerne for DSB's Personale til 1949 og medlem af direktionen for Embeds- og Bestillingsmændenes Spare- og Lånekasse.

Han blev gift 17. februar 1948 med Thora Petersen, f. Wickmann den 1. juni 1893.

Se også

Kilder 
 Kraks Blå Bog 1957

Landstingsmedlemmer fra Socialdemokratiet
Landstingsformænd
Fagforeningsfolk fra Danmark
Foreningsformænd fra Danmark
Landstingsmedlemmer i 1920'erne
Landstingsmedlemmer i 1930'erne
Landstingsmedlemmer i 1940'erne
Danskere i 1900-tallet
Personer i Kraks Blå Bog (afdøde)
Ansatte i DSB
Medlemmer af Rigsretten
Carl Frederik Sørensen (politiker)

Carl Frederik Sørensen (18. februar 1870 i København – 19. april 1943) var en dansk socialdemokratisk politiker.

Sørensen var søn af gasværksarbejder Jørgen Sørensen (død 1873) og hustru Laura f. Jørgensen (død 1900). Han var cigarhandler 1892-1919, medlem af Københavns Borgerrepræsentation 1908-1943, medlem af Budgetudvalget, af Københavns Skatteråd, af repræsentantskabet for Københavns Idrætspark, af repræsentantskabet for telefonabonnenter og af Telefonudvalget.

Han var medlem af Landstinget fra 1918 og var formand 1939-40, medlem af den socialdemokratiske rigsdagsgruppe og af den militære straffelovskommission.

24. maj 1896 blev han gift med Karen f. Larsen, datter af gasværksarbejder Ole Larsen og hustru Marie f. Petersen.

Se også

Kilder 
 Kraks Blå Bog 1929

Landstingsformænd
Landstingsmedlemmer i 1910'erne
Landstingsmedlemmer i 1920'erne
Landstingsmedlemmer i 1930'erne
Landstingsmedlemmer i 1940'erne
Landstingsmedlemmer fra Socialdemokratiet
Danskere i 1900-tallet
Medlemmer af Københavns Borgerrepræsentation i 1900-tallet
Personer i Kraks Blå Bog (afdøde)
Tidligere medlemmer af Københavns Borgerrepræsentation fra Socialdemokraterne
Carl Goos

August Herman Ferdinand Carl Goos (3. januar 1835 i Rønne – 20. december 1917 i København) var en dansk jurist, professor, minister og politiker.

Bibliografi

 Indledning til den danske Strafferet (København 1875)
 Den danske Strafferets almindelige Del (1878)
 Strafferetsplejens almindelige Grundsætninger (1878)
 Den danske Straffeproces i Forhold til Strafferetsplejens Grundsætninger (1880)
 Den nordiske Strafferet (Nordisk Retsencyklopædi, 1882–99)
 Forelæsninger over almindelig Retslære (1885–92, 2 bind)
 Forelæsninger over den danske Strafferets specielle Del (1887)
 Das Staatsrecht des Königreichs Dänemark (i Marquardsen, Handbuch des öffentlichen Rechts , Freiburg 1889; dansk 1890)
 Den danske Strafferets specielle Del (København 1895–96, 3 bind)

Litteratur 
 Troels G. Jørgensen, Tre professorer : Goos, Nellemann, Matzen, Frost-Hansen, 1958.

Se også

Eksterne henvisninger

Noter 

Rektorer ved Københavns Universitet
Jurister fra Danmark
Landstingsformænd
Landstingsmedlemmer i 1880'erne
Landstingsmedlemmer i 1890'erne
Landstingsmedlemmer i 1900'erne
Landstingsmedlemmer i 1910'erne
Folketingsmedlemmer i 1880'erne
Medlemmer af Videnskabernes Selskab
Kultusministre fra Danmark
Foreningsformænd fra Danmark
Landstingsmedlemmer fra Højre (1881-1915)
Justitsministre fra Danmark
Personer fra Rønne
Storkors af Dannebrog
Personer i Kraks Blå Bog (afdøde)
Modtagere af Fortjenstmedaljen i guld
Personer i Dansk Biografisk Leksikon
Folketingsmedlemmer fra Højre (1881-1915)
Ministre for Island fra Danmark
Studenter fra Københavns Åbne Gymnasium
Anders Thomsen (politiker)

Anders Thomsen (født 14. september 1842 i Nørby ved Ringkøbing, død 11. juli 1920 i Kristrup) var en dansk lærer og politiker.

Han var søn af gårdejer Th. Christensen, var vinterlærer i Vestjylland 1857-61, tog skolelærereksamen i Ranum 1864, var hjælpelærer i Kelstrup-Brund 1864-67, lærer i Havbro 1867-1903, ejer af en gård i Holme, Farsø Sogn til 1903. Han var derefter tiendekommissær, medstifter af Sparekassen for Aars og Omegn 1871 og kredsforstander i den Wistoffske Brandforsikring.

Thomsen var Folketingsmand for Aarskredsen fra 1892 (Venstrereformpartiet); 2. viceformand i Folketinget 1901, formand 1905; medlem af Forsvarskommissionen 1902-08 (fra 1906-08 formand), statsrevisor, medlem af Christiansborg Slots byggeudvalg samt medlem af Landstinget og dettes formand 1914-20. Han var Ridder af Dannebrog.

Se også

Kilder 
 Kraks Blå Bog 1910

Eksterne henvisninger 
 

Lærere fra Danmark
Tidligere folketingsmedlemmer fra Venstre
Folketingsmedlemmer i 1890'erne
Folketingsmedlemmer i 1900'erne
Folketingsmedlemmer i 1910'erne
Landstingsmedlemmer i 1910'erne
Landstingsmedlemmer i 1920'erne
Folketingsformænd
Landstingsformænd
Riddere af Dannebrog
Danskere i 1900-tallet
Landmænd fra Danmark
Personer i Kraks Blå Bog (afdøde)
Statsrevisorer fra Danmark
Landstingsmedlemmer fra Venstre
Peter Bojsen

Lars Peter Bojsen (født 15. april 1838 i Skørpinge pr. Slagelse, død 27. maj 1922 i København) var en dansk skolemand og politiker.

Peter Bojsen var søn af sognepræst Frederik Engelhardt Boisen og hustru f. Heramb. Han tog landinspektøreksamen 1859, købte Gedved Folkehøjskole, med hvilken skolen blev forenet et privat seminarium i 1862, højskolen nedlagt 1881, medudgiver af Dansk Skoletidende 1866-70, folketingsmand for Vejlekredsen (et år) 1866, formand for Horsens Landbrugsforening fra 1884, medlem af Skanderborg Amtsråd 1889-95, oprettede det første danske andelsslagteri i Horsens 1887, formand i Fællesrepræsentationen for Andelsslagterierne 1890-97, næstformand i Fællesbestyrelsen for de forenede jydske Landboforeninger 1890-1900, Landstingsmand for 10. kreds 1894-1902. Han ejede Lethenborg, var Ridder af Dannebrog (1897) og Dannebrogsmand (1909).

Han var gift med Ingeborg f. Crone, f. 13. maj i Nørholm pr. Varde.

Han er begravet på Garnisons Kirkegård.

Kilder 
 Kraks Blå Bog 1910

Eksterne henvisninger 
 

Riddere af Dannebrog
Godsejere fra Danmark
Tidligere folketingsmedlemmer fra Venstre
Landstingsmedlemmer i 1890'erne
Landstingsmedlemmer i 1900'erne
Folketingsmedlemmer i 1860'erne
Amtsrådsmedlemmer fra Venstre
Foreningsformænd fra Danmark
Danskere i 1800-tallet
Skolefolk fra Danmark
Peter
Personer i Kraks Blå Bog (afdøde)
Landstingsmedlemmer fra Venstre
Personer i Dansk Biografisk Leksikon
Tobøl

Tobøl er landsby i Sydjylland, beliggende i Føvling Sogn, 1 kilometer fra Kongeåen mellem Ribe og Holsted. Landsbyen ligger i Vejen Kommune og tilhører Region Syddanmark.

Tobøl indgår i et samarbejde med nabobyerne Føvling og Stenderup under navnet "Lokalrådet 6683", hvor tallet refererer til postnummeret for området.

Eksterne henvisninger 
 hjemmeside for lokalområdet Stenderup, Tobøl og Føvling

Lokaliteter i Vejen Kommune
Poul Zølck

Poul Zølck (født 28. oktober 1901 i Vordingborg, død 27. marts 1975 i København) var en dansk fodboldlandsholdsspiller.

Han var søn af bagermester Wilhelm Carl Gustav Zølck, født den 2. april 1867 i Schwerin, og hustru Cecilie, født Knutsdatter den 12. april 1860 i Landskrona.

Zølck var bager. Han blev udlært hos sin fader, fik sit svendebrev i 1919 og blev bagermester den 1. februar 1925. Han drev i mere end 30 år sammen med sin fader bageriet W. Zølck & Søn i Istedgade 120.

Han blev i 1913 meldt ind i B.93 og nåede i årene 1923-1936 at spille 168 kampe som fløjhalfback (midtbanespiller) på klubbens førstehold, der i 1930'erne blev kaldt "Champagneholdet". Han var i sin fodboldkarriere med til at vinde fem danmarksmesterskaber til klubben (1927, 1929, 1930, 1934 og 1935).

Han debuterede på Danmarks fodboldlandshold i en venskabskamp mod Norge 1927 på Ullevaal Stadion i Oslo, hvor Danmark vandt 1-0. Det blev til i alt 11 landskampe. Sin sidste landskamp spillede han i 1931 i en venskabskamp mod Tyskland på Hindenburg Stadion i Tyskland, hvor Danmark tabte 4-2.

Han havde en rolle som "dansk landsholdsspiller" i Per-Axel Branners svenske spillefilm Hans livs match (1932).

Efter karrieren blev han i tre perioder, 1955-1956, 1960 og 1962, træner for B.93s 1. hold, men var også i flere år ungdomstræner i klubben.

Han var ugift og boede det meste af sit liv i det indre København sammen med sine forældre og en ældre søster. Han var kendt under tilnavnene "Bager" og "Kongen af Hviids Vinstue". 

Han døde 73 år gammel på Bispebjerg Hospital og havde ved sin død bopæl i Brønshøj i København.

Noter 

Fodboldlandsholdsspillere fra Danmark
Fodboldspillere fra B.93
Fodboldtrænere fra Danmark
Personer fra Vordingborg